A partícionálás a teljes lemezterület részekre osztását jelenti. Így több operációs rendszer lehet a winchesteren egyszerre. A partícionálással lehetőséget adunk arra a különböző operációs rendszereknek, hogy az egyes partíciókban létrehozzák a saját logikai szerkezeteiket. A partícionálás után az egyes partíciókat formázni kell az adott operációs rendszer saját formázási parancsával. Természetesen lehetőség van arra is, hogy az egész lemezt egy partíciónak adjuk meg. Egy winchesteren maximum 4 partíció lehet. A partícionálás a DOS-ban az FDISK paranccsal történik, meg kell adnunk az ún. aktív partíciót, ez az a partíció, amely rendszer lemez lesz majd.